Whitman Főiskola

A Whitman Főiskola az USA Washington államának Walla Walla városában található bölcsészettudományi magánegyetem. Az 1859-ben alapított szeminárium 1882-ben szerzett akkreditációt, 1907-ben pedig elhagyta vallási gyökereit. Története A mai Walla Walla közelében az 1800-as években történt Whitman mészárlás során a kajúszi indiánok Marcus Whitman misszionáriust és csapatát meggyilkolták. Cushing Eells a Whitman Szemináriumot egykori kollégáinak emlékére a mészárlás helyszínén akarta megnyitni, azonban erre különböző okokból Walla Wallában került sor. A szükséges területet Dorsey Baker, a város leggazdagabb polgára biztosította. Az oktatás az 1866-ban emelt faépületben indult el; első igazgatója Peasly B. Chamberlin volt, aki egy év múlva lemondott, így a pozíciót 1869-ig Eells töltötte be. Távozását követően a hallgatói létszám lecsökkent, az oktatók gyakran nem kaptak fizetést, és az intézmény sem üzemelt minden tanévben. A problémák megoldására a vezetőség az előkészítő intézmény főiskolává alakításáról döntött; az új-angliai bölcsészettudományi iskolák mintájára létrejött intézmény 1882. szeptember 4-én nyílt meg 60 hallgatóval. A támogatások ellenére az iskola anyagi gondokkal küzdött, ezért az addigi rektor, Alexander Jay Anderson 1891-ben távozott. Utódja James Francis Eaton atya lett, aki a problémák további fennállása miatt 1894-ben lemondott. A vezető tisztséget átvevő Stephen Penrose atya az iskolának támogatókat szerzett, és új épületeket is átadtak. Penrose 1907-ben a műszaki képzésre történő átállásról döntött, ezért felszámolta az intézmény egyházi kapcsolatait, és diákszövetségeket hozott létre. Az átalakítás nem sikerült, ezért az intézményt 1912-től „kis létszámú bölcsészettudományi főiskolaként” hirdették. Sport A Whitman Blues a National Collegiate Athletic Association III-as divíziójának tagja; rögbi-, lacrosse-, vízilabda-, ultimate- és kerékpáros csapatai is vannak. 2016-ban felvette a Blues nevet, amely a környékbeli hegységre utal. 1892 és 1977 között a főiskolának amerikaifutball-csapata is volt. Média A hallgatói önkormányzat által üzemeltetett KWCW 90,5 FM rádióadó a Reid épületből sugároz. Vételi körzete 24 km, emellett online is hallgatható. Nevezetes személyek és csoportok Oktatás Ben Kerkvliet, az összehasonlító politika oktatója Dan Fenno Henderson, a Washingtoni Egyetem ázsiai jogi képzésének alapítója Frances Penrose Owen, a Washingtoni Állami Egyetem igazgatótanácsának első női tagja Paula England, szociológus Stephen A. Hayner, a Columbia Teológiai Szeminárium rektora Torey Hayden, író, gyermekorvos Vladimir Rojansky, oktató, író, orvos Politika Sport Ben Eisenhardt, kosárlabdázó Derrike Cope, autóversenyző Holly Brooks, síelő Ingrid Backstrom, síelő Mara Abbott, kerékpárversenyző Tommy Lloyd, kosárlabdaedző Szórakoztatóipar Tudomány és technológia Újságírás és történelem Douglas Cole, történész Gordon Wright, történész John Markoff, újságíró Nate Cohn, újságíró Üzleti élet John W. Stanton, a Western Wireless Corporation alapítója Ralph J. Cordiner, a General Electric egykori vezérigazgatója Egyéb Alan W. Jones, dandártábornok Colleen Willoughby, filantróp Marlin Eller, programozó Steve McConnell, szoftvermérnök Wanjiru Kamau-Rutenberg, társadalmi vállalkozó Jegyzetek Fordítás Ez a szócikk részben vagy egészben a Whitman College című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap (angolul)